Nimekiri selle aasta jõulupidudest (arvestada võiks ka, et olen alles nädala tagasi):    neljapäeval loomeliitude pidu, millele eelnes rockooper Armageddon (algas hästi, lõppes minutekitatud skandaaliga -- vt üleeelmist sissekannet);  reedel fotoosakonna pidu (hoolimata väsimusest, mis  pärines eelmisest peost jäin sinna väga kauaks ning mul oli palju äärmiselt huvitavaid vestlusi ootamatute inimestega; paar kokkulepet; natuke ka tülinorimist);  laupäeval Polymeri jõulupidu, mis samuti venis paari inimesega väga pikale;  pühapäeval mu venna sünnipäeva laupäev* vanemate juures.    Täna sain M käest küllakutse, homme on kunstnike liidu jõuluvastuvõtt, kuhu ma arvatavasti ei jõua, sest homme on ka rockooper Armageddon. Seekord Tartus.  Rohkem meelde ei tulegi.    Ja kuna listide koostamine mulle tegelikult väga meeldib,samuti hommage`ina Tartu Sensatsioonilisele Kevadbändile lisan siinkohal nimekirja jõulukinkidest, mis sellel aastal teen:    Starbucksi jõulukohv koos tasuta Starbucksi jõuluplaadiga (Miamist, vanematele)  rätik (Riiast, emale, ostetud septembris)  raamat "Julia &Julie" (isale, ostetud augustis)  väike kuivatatud krokodillikäpp kepi otsas (mingist lõunaosariikide bensukast, vennale)  pornovideo "Black Monster Cocks"  (galeriist English Kills Brooklynis, kus selle andsid mulle oma perfoka ajal tantsijad, kelle etendust segasin, E-le)  Cajuni barbeque`kaste (samuti mingist USA bensukast, A perekonna jõulupeo loosikink)  kehakreem (mingist Florida outletist, pole veel otsustanud, kellele)  mingid Florida erilised kookoseküpsised (vt eelmist)  Donna Karani särk (Miami sekkarist, A-le)  ameerika jõulukommid (A õelastele)  raamat "Kuidas võita sõpru ja mõjutada inimesi" (T-le, ostetud sama  mõttega ja antikvariaadist juba aasta tagasi, aga siis mõtlesin ümber, et äkki mõjub solvanguna ning kinkisin T-le, nagu üleüldse vist vähemalt kümnele inimesele kokku Vladimir Wiedemanni raamatu "Maagide kool")  kaks Miami sisekujundusajakirja (neid jagati tasuta Art Miamil, ei tea veel, kellele)  Georgia hipikommuuni logoga T-särk (I-le, läks kaduma)  pudel guatemaala rummi ja kookospähkel (P-le)  oma raamat (L-le, maalijale, kellega sattusin juttu ajama nn asutuse jõulupeol)  üks  dollar (kuni 10-kroonine loosikink sealsamas)  Yves Saint Laurenti küünelakk (17-eurose kompensatsioonitsheki eest Finnairilt, kes Tallinna lennuki pealt pooled inimesed maha jättis; kingi saaja lahtine)    Lisaks on kolm asja K-le, tema lapsele ja mehele, aga neid ma ei taha siinkohal paljastada.  Ja A-l aitasin valida järgmised kingid:  Arvo Kukumägi biograafia tema emale (eeldan, et eluaegsele pedagoogile meeldib lugeda joodikust, pealegi -- milline õpetaja ei armastaks teatrit!)  kitsejuust ja eriline valge tee mu isale  vannitrühvlid minu emale.  Lauamängu ostmist A õele ja selle perekonnale ei õnnestunud ära hoida. Lisaks andsin soovitusi M-le. Mul on kohati tunne, et võiksin olla professionaalne shoppaja.  Järgneb USA tripilt endale ostetud asjade nimekiri:  siidist triibuline kampsun (7 dollarit, latiinokaltsukast)  sukapüksid K-le (2 paari, kokku 3 dollarit)  teksad (20, Miami Targetist)  pesu (Florida outlet, kokku 3 paari ning vist oli 60  dollarit kokku)  Primo Levi raamat (Bedford Avenue tänavaturg, müüja ei lasknud hinda 5 dollari pealt alla, öeldes, et see on piisavalt oluline raamat)  kotitäis sukapükse, retuuse ja kindad (Conway, kokku vist alla 40, paari hind 2-6 dollarit)  ameerika antiikne jõuluehe (homokaltsukast Miamis, 3, läks teel katki)  hädaabi kingad (sealtsamast, 5, läksid varsti katki)  töökittel (sealtsamast, 1)  litritega kampsun (sealtsamast, 3)  suured klassikalised Mehhiko klaashelmed  (Southern Border, 20)  uus piits, mis jälgi ei jäta (igaks juhuks kaasa olnud hobusepiitsa jätsin J assistendile V-le; hinda ei mäleta, aga palju polnud; Põhja-Carolina imelikust piirkonnast, kus mõnda aega olid teeääres AINULT pornopoed)  käerauad (12.50, sealtsamast)  päikesekreem kolme inimese peale (Target Miamist, 9)  ripsmetushsh Maybelline (sealtsamast, 6)  Visine silmatilgad kontaktläätsede kandjatele (samast, vist 7).    Võiksin nimekirja lisada ka kolm  ventilaator-soojapuhurit sealtsamast Targetist (kokku 40, õnneks sai need tagasi viia) ning elektripliit (50?), mille põhimõtteliselt kaasa võtsin. Ja silikoonvormi pesemiseks ostetud ilusat pika varrega harja Florida outletist. Muud tarretiseskulptuuri valmistamiseks vajalikku (4 suurt potti, mis iganes veel....), millest väikse osa maksis kinni J ja suure osa Betti Alver, ma siinkohal ei mainigi.  Ja viimaseks: nimekiri asjadest, mille alla läks eelmisel neljapäeval mu viimane raha:  jakk (Humana)  kleit (samast kohast --selle geomeetriline punane/roosa muster sobib suurepäraselt minu südametätoveeringuga)  midagi veel, aga täpselt ei tule praegu meelde -- kõik kokku 300.    Ja nüüd ei kavatse tükk aega mitte midagi osta. Ma vähemalt püüan -- ja raha totaalne otsasaamine aitab sellele eesmärgile kahtlemata tugevalt kaasa.      * Võrumaa komme, mille kohaselt tähistatakse sünnipäeva eelõhtut, mitte sünnipäeva ennast. Vt ka: jõululaupäev vs jõulu esimene püha (keegi ei tee  mitte kui midagi) või jaanilaupäev vs jaanipäev (kui kõigil on lihtsalt pohmakas).